izzako/sundanese-pixelgpt huggingface dataset:
Dina iklan nu sumebar di "Electronic News", Intel ngadéklarasikeun minangka "Hiji Zaman Anyar Dina Dunya Éléktronik Kaintegrasi".” Nyusul pohara suksés 4004, Intel ngaluarkeun generasi panerusna dina bulan April 1972, mangrupa mikroprosésor 8008, tuluy 8080 jeung arsitéktur 8 bit anu kacida dianti-antina
Pausahaan "Séiko" misalna langsung mesen chipsét ieu pikeun dipelak dina produk kalkulatorna
Minangka panerus 8008, Intel 8080 dikaluarkeun dina bulan April 1974
Chip ieu ogé anu dipasang di Altair 8800, nyaéta mangrupa PC munggaran dina sajarahna
Katénaran mikroprosésor ieu, jeung ngalegaanna program aplikasi nu didukung ku 8080 geus ngabangkitkeun minat pausahaan semikonduktor séjénna pikeun nyieun tiruanna
Ide anu ditawarkeun ku generasi 4004 jeung 8008, geus diwujudkeun mangrupa Intel 8080 minangka mikroprosésor idaman nu loba pamakéna
Dina taun 1976 Intel ngawanohkeun dua jenis prosésor anyar, nyaéta Intel 8085 nu rilis dina bulan Maret disusul Intel 8086 dina bulan Juni
Angka “5” dina ngaran kode “8085” asalna tina ciri has prosésor ieu anu ngan ngabautuhkeun daya gedéna 5 volt, cukup leutik mun dibandingkeun jeung prosésor saméméhna nu ngabutuhkeun daya kombinasi nepi ke 12 volt
Tipe Intel 8085 kacida pas dipaké minangka mikrokontroler dibandingkeun pamakéan minangka prosésor
Dina salah sahiji aplikasi misi NASA dina mimitian taun 2000-an disebutkeun geus ngaberdayakeun mikrokontroler Intel 8085
Minangka ronjatan 8085, Intel ngarilis vérsi 8086 anu sarupa, tapi geus dilegaan jadi data bus 16 bit
Ari pék Arsitéktur Intel 8086 kurang dipikaresep ku parancang PC
Juni 1979 Intel ngaluncurkeun tipe 8088, anu jadi chipset munggaran ogé pikeun pamakéan husus di séktor ieu
Pilihan 8088 dumasar kana niléi ékonomis
Tumuluy, Intel 80286, anu sok disebut 286, nyaéta chip munggaran nu bisa bener-bener disebut “prosésor”
Chip ieu anu ngawanohkeun pangabisa pikeun "multitasking", ngajalankeun sawatara program sakaligus
Kaleuwihan ieu teu karasa pas sistem operasi nu pakéna masih kénéh DOS mah, namung sistem operasi nu dikembangkeun sanggeusna, kayaning "Windows", bener-bener karasa niléi leuwihna tina pangabisa ieu téh
Intel sebenerna geus ngamimitian meroduksi 80386 dina bulan Oktober 1985
Tapi chip nu sok disebut ku ngaran i386 éta téh can dijual bébas nepi ka awal taun 1986
Tipe i386, mangrupa sét chip munggaran anu nyumponan sakabéh sarat dasar pikeun ngajalankeun sistem operasi modérn kayaning "Windows" jeung "Linux"
Dirojong ku kahayang pikeun ngadésain "chipsét" anu leuwih kahontal, Intel tuluy ngaluarkeun tipe 80486 dina taun 1989
Sistem anu maké CPU Intel 80486 némbongkeun digawé anu leuwih hadé tur gancang, pamaké PC mimiti bisa ngajalankeun program ku cara “klik”, tanpa kudu ngetik paréntah hiji hiji
Chipsét ieu ogé ngadukung pidangan layar warna jeung dioperasikeun cukup gancang
Dina tanggal 2 Maret 1992, Intel ngaluarkeun 486DX2 ku pangabisa ganda ti saméméhna, sangkan pangabisa operasional CPU ogé bisa jauh leuwih luhur
Dina taun ieu Intel jadi pausahaan semikonduktor panggedéna di dunya mungguh "Dataquest"
Intel Pentium diwanohkeun dina tanggal 22 Maret 1993 ku Pentium nu jadi andelan ku sabab leuwih gampang madukeun data-data nyata kayaning; sora, tulisan leungeun jeung foto
Kajayaan Pentium dilestarikeun ku dikaluarkeunna Intel Pentium Pro
Prosésor ieu ditargétkeun pikeun ngajawab tuntutan dunya bisnis sarupaning perkantoran jeung minangka hiji stasion gawé "engineering"
Dina tanggal 26 Pébruari 1999, Intel ngaluarkeun Intel Pentium III nu pangabisana leuwih dironjatkeun pikeun ngolah gambar, 3D, audio jeung vidéo
Intel ogé ngaluarkeun Intel Pentium III Xéon, minangka pangembangan ti Intel Pentium III, tapi ditargétkeun pikeun kabutuhan sérver
Dina tanggal 3 Januari 2001 Intel ngaluarkeun mangrupa prosésor Pentium IV nu gancangna 1.3 GHz
Maké prosésor Pentium IV, para pamaké PC dibéré kaleuwihan anu ngamungkinkeun nyieun film kualitas profesional, jsb
Minangka ronjatanna dikaluarkeun ogé Pentium IV Xéon nu ditagétkan pikeun komputer kelas tumengah nu digawéna luhur
Satuluyna, dina taun 2002, Intel ngaluarkeun Prosésor Intel Pentium M, anu mangrupa salah sahiji komponén téknologi "mobile Centrino"
Téknologi "mobile Intel Centrino" dirarancang husus pikeun komputer "portabel" ku pakakas nirkabel dipelak dina komputer laptop jeung sawatara digawé "mobile" unggul
Prosésor tipe ieu ngajadikeun laptop bisa jadi leuwih hampang, leuwih kompak sarta operasina leuwih lila maké batré
Dina sataun reujeung, Intel ogé ngaluarkeun Prosésor tipe Itanium 2
Taun 2006, Intel ngaluarkeun tipe prosésor Pentium D, anu dipelakeun dua inti (dual core) kana chip-na
Dua jenis Pentium D anu disumebarkeun di sakuliah pasar nyaéta Smithfield, nyaéta Pentium D nu intina basis Prescott (90 nm), jeung Prester, mangrupa Pentium D nu intina basis Cedar Mill (65 nm)
Prosésor Intel Core 2 Duo, dikaluarkeun dina tanggal 21 Januari 2007, ronjatan digawé komputer atawa éfisiensi daya nepi ka 40% mun dibandingkeun jeung Prosésor Intel generasi saméméhna
Dina tanggal 11 Agustus 2008, prosésor pikeun komputer desktop anu saméméhna geus dibéré ngaran Nehalem, sacara resmi bijil minangka Intel Core i7
Ngaran ieu dicokot tina "identifier i7", nyaéta téeknologi panganyarna nu dibijilkeun Intel
Dina tanggal 8 Séptémber 2009, Intel ngaluarkeun Intel Core i5
Hiji mikroprosésor jeung téknologi "turbo boost" jeung "hyper-threading"
Intel Core iSeries dikaluarkeun dina tanggal 19 Januari 2010
Prosésor ieu dirarancang pikeun nyumponan kabutuhan individual sacara otomatis
Ku chipset ieu laptop atawa PC jadi leuwih ganang cepat digawéna jeung leuwih pinter, lian ti kitu tetep hémat daya
Prosésor ieu ngagabungkeun opat komponén dina hiji chip nyaéta CPU, prosésor grafis, "system agent", jeung pangontrol mémori
Intel Core iSeries ngoméan pidangan kontén 3D, kaulinan, sarta sagala ngeunaan multimédia sangkan kuliatasna mingkin écés
Dina kuartal kadua 2012, Intel ngaluarkeun "Ivy Bridge" anu digawéna jauh leuwih gancang tinimbang "Sandy Bridge", lian ti ngaminimalkeun kabutuhan daya
Chip ieu nyaéta anu munggaran maké téknologi transistor pikeun ngolah grafis 3D anu sakumna dipelak dina chip
Chip ieu ditargétkeun pikeun dipaké ngadukung produk jenis ultrabook anu kompak, ku sabab teu butuh deui komponen "VGA" tambahan
Chipset Intel Haswell, dikaluarkeun nu janjina bakal jadi luncatan raksasa dina hal éfisiénsi jeung digawé sakumna
Chipset ieu ngamanpaatkeun arsitéktur anyar anu dirarancang jeung diproduksi maké prosés 22 nm
Chip Haswell bakal mibanda 3 status pangendalian daya, dibandingkeun ngan dua dina Ivy Bridge, nyaéta aktip, saré, jeung Idle aktip
Intel ngakukeun héhématan daya ngaronjat 20x dibandingkeun generasi chip saméméhna
Prosésor Core generasi ka opat bakal ngadukung pidangan Ultra HD nu dipikawanoh minangka 4K jeung jelasna opat kali leuwih écés tinimbang HD nu kiwari aya
4k mibanda leuwih ti 8 yuta piksel individu (3.840 x 2.160) dibandingkeun jeung kurang leuwih 2 yuta dina HD (1.920 x 1.080)
Juni 2013, Intel ngaluarkeun generasi ka opat ti prosésor Intel Core (Haswell) dina hiji acara nu ngaranna "Computex" di Taipei
Bulan Juni 2014, Intel ngaluarkeun inovasi Intel Core M dirilis di ramatloka resmi Intel
Jeung bulan Séptémberna, Intel Core M geus diwanohkeun dina acara "Expo IFA 2014" di Bérlin
Noer Alie () nyaéta salasaurang ulama anu dileler pahlawan nasional ku Keppres Nomor 085/TK/2006, Tanggal 3 Nopémber 2006
Noer Alie masantrén di sabudeureun Bekasi jeung Kléndér, Jakarta Wétan
Taun 1934, anjeunna indit munggah haji diteruskeun ku neuleuman élmu agama di Mekah salila 6 taun
Nalika di Mekah, anjeunna ngadegkeun himpunan pelajar Batawi
Mulang ti Mekah, Noer Alie ngadegkeun madrasah
Nalika Rapat Ikada digelar 19 Séptémber 1945, Noer Alie ogé aya di tempat
Nopémber 1945, Noer Alie ngawangun Laskar Rahayat pikeun berjuang mertahankeun kamerdékaan
Laskar Rahayat anu geus diwangun ku anjeunna dilatih méntal jeung dasar-dasar kamiliteran ku Tentara Kaamanan Rahayat (TKR) Bekasi jeung Jatinegara
Noer Alie dipundut pikeun ngalakonan lalawanan sacara ngagerilya
Anjeunna diparéntahkeun pikeun ngagerilya di Jawa Kulon tanpa mamawa ngaran TNI
Walanda nyangkana éta téh dilakukeun ku pasukan TNI komando Komandan Lukas Kustaryo anu émang ngagerilya di dinya
di dinya K.H
Noer Ali meunang jujuluk "Singa Karawang-Bekasi"
Nalika lalawanan senjata eureun, dina taun 1949 K.H
Noer Alie milih bajuang di lapangan sipil
Anjeunna dipundut mantuan Muhammad Natsir minangka anggota delegasi Républik Indonésia Sarikat di Indonésia dina konferensi Indonésia–Walanda
Dina tanggal 17 Januari 1950 Panitia Amanat Rahayat ngahimpun kurang leuwih 25.000 rahayat Bekasi jeung Cikarang di Alun–Alun Bekasi
Noer Alie bareng jeung Lukas Kustaryo nungtut pikeun ngarobah ngaran kabupatén Jatinegara jadi Kabupatén Bekasi
Noer Alie ogé jadi komandan batalyon Hisbullah Bekasi
Ku wawanénna anu pohara, K.H
Noer Ali dipaparin jujuluk "Si Belut Bodas" jeung "Singa Karawang-Bekasi" katara dina Patempuran Sasak Kapuk
Anjeunna ogé ngajalankeun perang psikologis ku masangkeun ratusan bandéra beureum bodas tina kertas di sapanjang Bekasi-Karawang
Walanda tambah ambek ku sabab saméméhna geus mindeng meunang serangan ti pasukan TNI anu dipingpin Mayor Lukas Kastaryo
Noer Alie ogé ahli pulitisi anu hadé
Anjeunna pernah kapilih jadi Puhu Komite Nasional Indonésia Daérah Cabang Babelan
Dina tanggal 19 April 1950, anjeunna ngajabat Puhu Masyumi Cabang Jatinegara, ngaran Bekasi waktu harita
Anjeunna ogé kacatet minangka salaseurang panaratas bijilna Kabupatén Bekasi
Dina widang sosial jeung atikan, K.H
Noer Alie ngawangun hiji organisasi ngaranna Pangwangunan Pangraksa jeung Pitulung Islam anu saterusna diganti jadi Yayasan Attaqwa
Karawang – Bekasi
Loba jalma nu mikawanoh puisi Karawang- Bekasi karyana Chairil Anwar
Tapi lolobana mah teu apaleun kajadian anu ngalantarankeun Chairil Anwar nyipta éta puisi anu ngalégénda
Margalantaran utama dijieunna puisi éta nyaéta kajadian patempuran dina tanggal 29 Nopémber 1945, antara pasukan K.H
Noer Alie jeung "Sekutu" (Inggris)
Nepi ka kiwari, ngaran K.H
Noer Alie émang can pati dipikawanoh ku sakumna masarakat Indonésia
Radén Ajeng Kustiah Wulaningsih Retno Édi nu leuwih dipikawanoh ku ngaran Nyi Ageng Sérang (gumelar di Sérang, Sragén, Jawa Tengah taun 1752 – tilar dunya taun 1828 dina umur 76 taun) nyaéta saurang pahlawan nasional nu asalna ti Jawa Tengah
Anjeunna ogé saurang panglima perang jeung ahli stratégi anu kawilang mahér
Nyi Ageng Sérang ditetepkeun minangka pahlawan nasional dumasar SK Présidén RI Nomor 084/TK/1974 dina tanggal 13 Désémber 1974
Kustiah dibabarkeun di lingkungan bangsawan anu patriotis
Bapana Pangéran Notoprojo anu diangkat jadi bupati di Sérang
Nyi Ageng Sérang kungsi mingpin pasukan ngalawan Walanda nu antukna ditangkep ku Walanda sarta dibawa ka Yogyakarta, tapi teu kungsi lila, Walanda ngabébaskeun deui ka Sérang
Pikeun sababaraha waktu, Nyi Ageng Sérang hirup minangka pamingpin masarakat jeung ngengkeun kahayangna pikeun ngusir Walanda
Dina abad ka-19 kakawasaan Walanda mingkin kuat
Walanda mimiti pipilueun kana urusan pangangkatan raja-raja sarta pangawasaan jeung pangokolaan taneuh-taneuh rahayat
Hal ieu anu jadi cukang lantaran bijilna Perang Diponegoro
Nyi Ageng Serang anu ti mimitina teu resep kana kadatangan Walanda, ngilu ngahiji dina Perang Diponegoro, padahal harita, anjeunna umurna geus kolot
Nyi Ageng Serang pernah mingpin ku sorangan pasukanna sacara langsung dina perang gerilya di désa Beku, Kulonprogo
Pasukanna ogé pernah meunang pancén ti Pangéran Diponegoro pikeun mertahankeun daérah Prambanan
ku sabab geus kolot, Nyi Ageng Serang sok dipanggul maké tandu mun ka mana waé anjeunna indit
salah sahiji strategi jétuna ngalawan Walanda nyaéta ngagunakeun daun kaladi dina patempuran
Pasukanna diparéntahkeun pikeun diharudum ku daun kaladi sangkan ti kajauhan mah katémbongna siga kebon kaladi
Mun geus deukeut, musuh bakal diserang jeung diancurkeun
Pangéran Diponegoro ngaku kana kaandalan stratégi Nyi Ageng Serang, nikakeun ngangkat anjeunna jadi salah sahiji panaséhatna
Perang Diponegoro lumangsung kénéh nalika Nyi Ageng Sérang tilar dunya dina umur 76 taun ku sabab meunang kasakit
H. R. Djoéanda Kartawidjaja (éjahan anyar: Juanda Kartawijaya) ngaranna dipikawanoh minangka Ir
H. Djuanda () nyaéta Perdana Menteri Indonésia ka sapuluh
Pangdeudeul panggedéna dina mangsa jabatanna nyaéta Déklarasi Djuanda tanggal 13 Desember 1957
Dina Déklarasi éta disebutkeun yén laut Indonésia kaasup laut sabudeureunna, di antara, jeung di jero kapuloan Indonésia jadi hiji kasatuan wilayah NKRI atawa dipikawanoh ku sebutan nagara kapuloan dina konvénsi hukum laut "United Nations Convention on Law of the Sea" (UNCLOS)
Djuanda anak cikal ti papasangan Radén Kartawidjaja jeung Nyi Monat, bapana téh Mantri Guru di "Hollandsch Inlansdsch School" (HIS)
Atikan sakola dasar dibéréskeun di HIS, tuluy pindah ka sakola budak urang Éropa, nyaéta "Europesche Lagere School" (ELS)
Djuanda diasupkeun ka sakola menengah husus urang Éropa, nyaéta "Hogere Burger School" (HBS)
Dina taun harita ogé anjeunna asup ka Sakola Luhur Taknik ("Technische Hooge School") kiwari jadi Institut Téhnologi Bandung (ITB) nyokot jurusan téknik sipil jeung lulus taun 1933
Sanggeus ngabéréskeun atikanna, anjeunna ngabdikeun diri ka masarakat minangka guru di SMA Muhammadiyah di Jakarta
Sanggeus opat taun ngajar di SMA Muhammadiyah Jakarta, dina taun 1937, Djuanda ngabdi di dinas pamaréntah di jawatan Irigasi Jawa Kulon
Lian ti kitu, anjeunna aktip minangka anggota Déwan Daérah Jakarta
Sanggeus Proklamasi 17 Agustus 1945, nya dina tanggal 28 Séptémber 1945, Djuanda mingpin para pamuda ngawasaan jawatan karéta api ti Jepang
Disusul ngawasaan jawatan Panambangan, Kotapraja, Karasidénan, tur obyék-obyék militér di Gudang Kalér Bandung
Satuluyna, pamaréntah Indonésia ngangkat Djuanda minangka Puhu Jawatan Karéta Api pikeun wilayah Jawa jeung Madura
Sanggeus kitu, anjeunna diangkat ngajabar Menteri Perhubungan jeung pernah ngajabat Menteri Pengairan, Kemakmuran, Keuangan jeung Pertahanan
Babaraha kali anjeunna mingpin rurundingan jeung Walanda, di antarana dina KMB anajeunna minangka Puhu Panitia Ékonomi jeung Keuangan Delegasi Indonésia
Djuanda ku kalangan pérs dibéré jujuluk "menteri maraton" ku sabab ti mimiti kamerdékaan (1946) geus ngajabat minangka menteri ngora perhubungan, Perdana Menteri jeung Menteri Pertahanan (1957–1959), sarta menteri munggaran dina mangsa Démokrasi Kapimpin (1959–1963)
Djuanda kacida ngarasa was-was ngilik pangakuan masarakat internasional harita nu ngan ngakukeun yén wates laut téritorial salega 3 mil laut kaitung ti garis basisir panghandapna
Éta téh hartina pulo-pulo Nusantara dina wilayah Nagara Kasatuan Républik Indonésia anu diproklamirkeun 17 Agustus 1945, mangrupa pulo-pulo anu kapisah-pisah ku cai (lautan) internasional (bébas)
Ku wawanénna anjeunna ngumumkeun ka sakuliah dunia (Déklarasi Djuanda 13 Désémber 1957) yén sagala "perairan" di sabudeureun, di antara, jeung anu numbukeun pulo-pulo anu kaasup kana daratan Républik Indonésia, ku henteu ngilik lega jeung lébarna, nyaéta bagéan anu wajar ti wilayah daratan Nagara Républik Indonésia jeung ku kituna mangrupa bagéan tina "perairan" jero atawa "perairan" nasional anu aya dina panangtayungan kadaulatan Nagara Républik Indonésia
Djuanda ogé ngumumkeun yén wilayah laut Indonésia teu ngan saukur anu diatur dina "Territoriale Zee Maritiem Kringen Ordonantie" 1939, tapi wilayah laut Indonésia nyaéta kaasup laut di sabudeuren, di antara, jeung di jero Kapuloan Indonésia
Déklarasi éta ogé nangtukeun wates laut 12 mil anu diukur ti garis-garis anu numbukeun titik pangluarna ti pulo-pulo Nagara Républik Indonésia bakal ditangtukeun ku undang-undang
Déklarasi éta ditampik ku Amérika Sarikat jeung Australia
Tapi, Djuanda jeung para panerus dina pamaréntahan satuluyna, di antarana Prof. Dr. Mochtar Kusumaatmadja jeung Prof. Dr. Hasyim Djalal, ku wawanénna merjuangkeun liwat diplomasi sangkan konsépsi nagara nusantara éta ditarima jeung ditetepkeun dina Konvénsi Hukum Laut PBB, "United Nation Convention on Law of the Sea" (UNCLOS) 1982
Ku kituna, Indonésia jadi nagara kepuloan jeung maritim panggedéna di dunya
Mibanda wilayah laut selega 5,8 yuta km2 anu mangrupa tilu parapat ti sakabéh wilayah Indonésia
Déklarasi Djuanda ieu tulut ditangtukeun minangka Poé Nusantara liwat Képprés nomor 126 taun 2001
Ngaran Djuanda diabadikeun minangka ngaran lapangan ngawang di Surabaya ku sabab jasana dina merjuangkeun pangwangunan lapangan ngawang éta sangkan bisa kalaksana
Lian ti kitu, ngaran Djuanda diabadikeun pikeun ngaran leuweung raya di Bandung, nyaéta Taman Hutan Raya Ir
Di taman ieu nganjrek Muséum jeung Monumén Ir
Djuanda tilar dunya di Jakarta dina tanggal 7 Nopémber 1963 lantaran serangan jantung sarta dikurebkeun di TMP Kalibata, Jakarta
Dumasar SK Présiden RI No.244/1963 Ir
H. Djuanda Kartawidjaja diangkat minangka inohong nasional/pahlawan kamerdékaan nasional
Ciambar nyaéta salah sahiji kacamatan di Kabupatén Sukabumi, Propinsi Jawa Kulon, Indonésia
Sacara étimologi, Ciambar asalna tina kecap "ci" jeung "ambar"
"Ci" maksudna "cai" sedengkeun "ambar" maksudna "hambar"
Ku kituna, loba jalma nu ngahartikeun yén di wewengkon Ciambar téh mibanda palidan cai nu hambar
Kacamatan Ciambar kawengku ku genep désa, nyaéta Désa Munjul, Ciambar, Ginanjar, Wangunjaya, Cibunarjaya, jeung Ambarjaya
Kacamatan Ciambar mibanda wates-wates wilayah sakumaha di handap ieu: Poténsi
Dina widang atikan kacamatan Ciambar mibanda poténsi anu pohara gedéna
Aya 35 sakola anu ngadeg di kacamatan Ciambar, anu kawengku ku 17 SD, 5 MI, 4 SMP, 5 MTs, 2 SMA, 1 SMK jeung 1 MA
di antara sakola-sakola anu dimaksud nyaéta: Wisata
Kacamatan Ciambar mibanda tujuan wisata cai curug alami nyaéta Curug Luhur anu nutug di Kampung Lemburpasir, Désa Ciambar
Tujuan wisata ieu kaasup kana wilayah Taman Nasional Gunung Gedé Pangrango (TNGP)
Kiwari, TNGP geus netepkeun kawasan obéek wisata éta minangka wilayah konsérvasi atawa cagar alam leuweung alami anu kudu dijaga
Curug anu luhurna 30 méter ieu ayana di satukangeun pasir leuweung pinus
Pikeun ngajugjug ka curug luhur, teu bisa ngagunakeun kandaraan, kudu leumpang kurang leuwih dua kilométer
Cimanggu nyaéta salah sahiji kacamatan di Kabupatén Sukabumi, Propinsi Jawa Kulon, Indonésia
Kacamatan Cimanggu kawengku ku genep désa, nyaéta Désa Boregah Indah, Cimanggu, Sukamaju, Sukajadi, Karangmekar, jeung Suka manah
Kacamatan Cimanggu mibanda wates-wates wilayah sakumaha di handap ieu: Atikan
Dasar jeung Menengah
Dina widang atikan kacamatan Cimanggu mibanda poténsi anu pohara gedéna
Aya 26 sakola anu ngadeg di kacamatan Cimanggu, anu kawengku ku 12 SD, 6 MI, 2 SMP, 4 MTs, 1 SMK jeung 1 MA
di antara sakola-sakola anu dimaksud nyaéta: Pondok Pasantrén
Masarakat di kacamatan Cimanggu dipikawanoh ku sakumna téh minangka masarakat muslim anu kacida taat ibadahna
Kaayaan islamina katémbong di sabudeureun désa
Hal ieu bisa diilik tina gampangna manggihan masigit jeung tajug di kacamatan Cimanggu
salah sahiji wewengkon anu pangkatarana mah nyaéta désa Cimanggu anu kentel pisan kana bag-bagan agama Islamna
Di désa ieu ngadeg hiji pondok pasantrén nu panggedéna tur pangkolotna di Kabupatén Sukabumi, ngaranna pondok pasantrén Al-Aman
Pondok pasantrén anu ditaratas ti taun 1954 ieu téh terus tumerus rumonjat
Saeutik bédana jeung pondok pasantrén lianna di Indonésia, yén di pondok pasantrén Al-Aman mah ngayakeun pangberdayaan patani minangka salah sahiji prioritas program
pondok pasantrén Al-Aman mibanda leuwih ti 10 héktar aréal pangtanian jeung pakebonan anu sumebar di sawatara désa, nyaéta désa Karangmekar jeung Cimanggu (Kacamatan Cimanggu), sarta désa Cilangkap (Kacamatan Léngkong)
Sakabéh aréal ieu digarap minangka budi daya tutuwuhan hortikultura jeung sarana atikan di widang kahutanan
Tujuan utama diayakeunna program ieu téh nyaéta pikeun ngaberdayakeun sakaligus méré lapangan pagawéan ka patani anu dumuk di sabudeureun pondok pasantrén
Prof. Yohanes Surya Ph.D. () nyaéta fisikawan, guru, panalungtik sakaligus nu mingpin Tim Olimpiade Fisika Indonésia ti taun 1993, pikeun tanding fisika di Amérika, Asia, Australia jeung Éropa
Nu hasilna ti munggaran tanding téh langsung meunangkeun perunggu, nepi ka ayeuna Indonésia teu eureun-eureun meunang pangajén
Medali emas munggaran Indonésia dimeunangkeun taun 1999
Yohanes Surya lulus ti Universitas Indonésia taun 1986 ogé pernah ngaraih "summa cum laude" di College of William and Mary, Virginia, Amérika Sarikat taun 1994
Tarékah di Widang Fisika
Ngahasilna siswa-siswa Indonésia ngaraih emas di Olimpiade Fisika tingkat Internasional sarta kompetisi "The First Step to Nobel Prize in Physics" geus ngangkat harkat darajat
Hal ieu tangtuna teu bisa leupat tina tarékah Yohanes Surya anu geus muka jalan tur naratas murid-murid nu nyarongcolang di sakola menengah Indonésia pikeun midang dina kompetisi nu dimaksud
Usahana éta terus-tumesus nepi ka méré jalan ka siswa-siswa nyongcolang Indonésia pikeun neruskeun diajarna di paguron luhur di luar negeri
Yohanes memang teu segen pikeun ngahubungan langsung paguron luhur anu kakoncara di Amérika Sarikat, ngalamat tempat diajarna sakaligus béasiswa pikeun murid-muridna nu nyongcolang
Yohanes ogé rajeun nularkeun élmuna ka guru-guru fisika SMP jeung SMA di sawatara daérah di Indonésia
Alatan pangalamanna natar jeung ngalatih, anjeunna jadi leuwih mibanda aksés pikeun ngarékrut siswa-siswa jinius di daérah pikeun dilatih inténsif pikeun disertakeun dina lomba fisika tingkat dunya
Tarékahna ngailaharkeun fisika pikeun kalangan umum memang ku rupa-rupa usaha, kayaning minton di tipi, nulis di koran-koran nepi ka méré cangkeman ngeunaan kajadian fisika liwat format kartun anu satuluyna dipedalkeun minangka buku
Yohanes boga pamadegan yén ngasilna hiji hal téh leuwih dilantarankeun ku kakeyengan, lian ti bakat tangtuna
Jalma nu teu calakan pisan ogé mun daék diajar tur keyeng mah pasti ngahasil
Yohanes Surya ogé jadi salah saurang pangadeg hiji paguron luhur nu ngaranna "Sekolah Tinggi Keguruan dan Ilmu Pendidikan Surya" taun 2009 di daérah Gading Serpong, Tangerang
Profesor Yohanes paham pisan kana patalina tumuwuhna ékonomi di hiji nagara jeung kualitas atikan nu aya di negara éta
Anjeuna percaya rendahna kualitas atikan di hiji nagara umumna jadi hiji cukang lantaran lemahna ékonomi di éta nagara
Kualitas atikan nu rendah alatan tina goréngna kualitas tanaga pangajar nu aya
Hal ieu ngadorong Yohanes pikeun ngabenahan atikan liwat tarékah nu karencanakeun jeung kaintegrasi
salah sahiji tarékahna nyaéta ku ngadegkeun STKIP Surya
STKIP Surya meunang dukungan ti sawatara pamaréntah daérah (pémda) di Indonésia, utamana daérah nu katinggaleun
Hérbisida (tina basa Inggris "herbicide") nyaéta sanyawa atawa bahan anu sumebar dina lahan pertanian pikeun ngurangan atawa ngabasmi tutuwuhan nu nurunkeun kana hasil (gulma)
Herbisida ogé bisa disebut bahan kimia keur maéhan atawa ngamusnahkeun gulma
Lahan pertanian biasana dipelakan hiji atawa dua rupa pepelakan tatanén
Tapi tutuwuhan séjén ogé bisa jadi dina lahan éta
Sabab kompetisi dina sia gizi dina taneuh, mangrupa akusisi ti sinar panonpoé, sarta siaran tina zat atawa alelopatik, tutuwuhan séjén ayana teu pikaresepeun
Herbisida dipaké minangka salah sahiji cara ngadalikeun tutuwuhan "asing".&lt;br&gt; Cara Gawé
Sacara umum, herbisida gawé ku cara ngaganggu kana prosés anabolisme sanyawa penting kayaning pati, asam lemak atawa asam amino ngaliwatan kompetisi jeung sanyawa nu "normal" dina prosés éta
Herbisida jadi kompetitor sabab mibanda struktur nu sarua jeung jadi kosubstrat nu diakuan ku énzim bisa sasaran
Cara séjén tina kerja pikeun ngaruksak kasaimbangan produksi bahan kimia diperlukeun tutuwuhan.&lt;br&gt; Conto: Jinis Herbisida
Herbisida nu teu bisa asup ngaliwatan saluran kadaharan tutuwuhan (lamun herbisida disemprot dina daun, akar teu miluan paéh)
Bahan aktip: paraquat
Herbisida nu bisa asup kaserep kana saluran dahareun tutuwuhan
Lamun daun nu disemprot, mangka akar ogé bisa paéh
Cara gawéna herbicides sistemik umumna leuwih laun sarta hasilna leuwih gampang katinggali
Tapi bisa ngahambat tumuwuhna jukut anu leuwih lila ti "herbicides" kontak
Bahan aktif: glyphosate, 2,4-D, logam metsulfuron
Racun special lamun disemprot ka pamotongan utama teu paéh, kur maéhan gulma wungkul
Bahan aktip: Atrazine, metolaklor, pendimetalin, simazin
Paternakan nyaéta kagiatan ngembang biakeun jeung ngabudidayakeun sato keur meunangkeun mangfaat jeung hasil tina éta kagiatan
Harti paternakan teu tangtu kana nginguna wungkul, ngajaga jeung beternak béda perenahna dina goldisetel
Nu tegalan tujuan keur néangan untung kuaplikasi tina prinsip manajemén kafaktor produksi nu geus digabungkeun sacara optimal
Kagiatan dina widang paternakan bias dibagi jadi dua kategori, paternakan pikeun sato badag kawas sapi, munding jeung kuda, sedengkeun kelompok kadua mangrupa paternakan leutik kawas hayam, kelenci jsb
Sistim paternakan diperkirakeun geus kira-kira saprak 9000 SM anu dimimitian jeung doméstikasi tina anjing, embé, jeung domba
Paternakan téh tumuwuh dina periode Neolitikum, nyaéta periode manusa mimiti cicing di hijidésa
Dina waktu ieu ogé, domba jeung embé nu tadina ngan dicokot dagingna wungkul, mimiti dicokot susu jeung buluna ogé (wol)
Sanggeus éta manusa ogé ngumpulkeun sapi jeung munding pikeun nyokot hasil kulit jeung hasil susu jeung ngagunakeun tanagana pikeun ngabajak taneuh
Manusa ogé ngamekarkeun beternak kuda, babi, onta, jeung sajabana
Élmu ngeunaan beternak, diajarkeun di loba paguron jeung akademi sakuliahdunya
Para siswa diajar disiplin élmu saperti é lmu gizi, génétika jeung budidaya, atawa élmu réproduksi
Lulusan ti paguron tinggi éta geus mangka aktif salaku dokter hewan, farmasi sato, ngayakeun ternak jeung industri dahareun
Sareng sagala watesan peternak, kudu ngamekarkeun sistem paternakan nu berwawasan ékologis, ékonomis, jeung saling nyambung nepi ka paternakan industri jeung paternakan rakyat bias ngahontal katahanan pangan jeung ngurus kamiskinan
Hiji widang agribisnis saperti paternakan kudu boga tujuan, nu bisa dipaké salaku meunteun kagiatan dilumangsungkeun salila beternak bener atawa salah
Conto tujuan beternak nyaéta tujuan komérsial minangka cara meunang untung
Lamun tujuan ieu nu ditetepkeun mangka sagala prinsip ékonomi perusahaan, ékonomi mikro jeung makro, konsép akuntansi jeung manajemén kudu diterapkeun
Sanajan kitu, lamun paternakan dibuka keur kaperluan pamanfaatan sumber daya, saperti taneuh atawa pikeun ngeusi waktu luang tujuan utamana mah mémang aspék komersil, tapi tetep ngarepkeun modal nu digolangkeun bisa balik deui
Marah Roesli (éjahan anyar: Marah Rusli) ngaranna dipikawanoh minangka Marah Rusli bin Abu Bakar () nyaéta sastrawan Indonésia angkatan Balé Pustaka
Anjeunna kasohor ku karyana nu judulna Siti Nurbaya
Sanajan leuwih kawentar minangka sastrawan, Marah Rusli sabenerna mah dokter sato
Teu siga Taufiq Ismail jeung Asrul Sani anu ninggalkeun propésina minangka dokter sato ku sabab milih jadi panyair, Marah Rusli tetep ngaleukeunan propésina nepi ka pangsiun
Anjeunna pernah dines minangka dokter sato di Nusa Tenggara (1915–1922); di Semarang (1923–1945); di Solo jeung Klatén (1946–1949); saterusna pangsiun dina taun 1951
Anjeunna saterusna digawé deui di "Pusat Pendidikan Peternakan Bogor" nepi ka taun 1960 sarta tilar dunya di Bogor dina tanggal 17 Januari 1968
Resepna kana sastra geus tumuwuh ti keur leutik kénéh
Anjeunna pohara bungahna mun ngadéngékeun carita ti tukang kaba, tukang dongéng di Sumatra Kulon anu nguruling pilemburan ngajual caritana, jeung maca buku-buku sastra
Dina sastra Indonésia, Marah Rusli kacatet minangka pangarang roman munggaran jeung dibéré gelar ku H.B
Jassin minangka Bapa Roman Modérn Indonésia
Saméméh bijil wangun roman di Indonésia wangun prosa anu ilaharna dipaké nyaéta hikayat
Marah Rusli mibanda atikan nu luhur
Buku-buku bacaanana loba nu asalna ti Kulon anu ngagambarkeun kamajuan jaman
Anjeunna tuluy ngilik yén adat anu ngalingkungan teu saluyu deui jeung ronjatan jaman
Hal ieu ngabijilkeun lalawanan dina haténa anu dituangkeun kana karyana, nyaéta Siti Nurbaya
Anjeunna hayang ngaleupaskeun masarakatna tila adat anu angger teu méré kasempetan kanu ngora pikeun ngedalkeun ébréhanna atawa kahayangna
Dina Siti Nurbaya, geus diteundeun landasan pamikiran anu nojo kana émansipasi awéwé
Carita ieu ngabalukarkeun awéwé mimiti mikirkeun hak-hakna
Lian Siti Nurbaya, Marah Rusli nulis ogé babaraha roman séjénna
Tapi, nu pangonjoyna mah nya Siti Nurbaya ieu
Roman ieu meunang hadiah taunan dina widang sastra ti Pamaréntah Républik Indonésia dina taun 1969 sarta ditarjamahkeun kana basa Rusia
R. M. Djokomono Tirto Adhi Soerjo (éjahan anyar: Jokomono Tirto Adhi Suryo) ngaranna dipikawanoh minangka Tirto Adhi Soerjo (gumelar di Blora, Jawa Wétan taun 1880 – tilar dunya di Batavia, Hindia Walanda 17 Agustus 1918 dina umur 38 taun) nyaéta saurang inohong pérs jeung inohong kabinangkitan nasional Indonésia
Anjeunna dipikawanoh minangka panaratas persuratkabaran jeung kawartawanan nasional Indonésia
Ngaranna sok disingget jadi T.A.S
Tirto medalkeun surat kabar Soenda Berita (1903-1905), Médan Prijaji (1907) jeung Putri Hindia (1908)
Médan Prijaji dipikawanoh minangka surat kabar nasional munggaran ku sabab ngagunakeun basa Malayu
Sakabéh pagawé ti mimiti pangasuhna, pacitakan, pamedal jeung wartawanna nyaéta urang pribumi Indonésia asli
Tirto nyaéta jalma mimiti nu ngagunakeun surat kabar minangka alat propaganda
Anjeunna ogé wani nulis kecaman-kecaman ka pamaréntah Hindia Walanda
Anjeunna ditéwak tur dipiceun ka Pulo Bacan, deukeut Halmahéra
Sanggeus bérés mangsa pamiceunanna, Tirto balik deui ka Batavia, jeung tilar dunya dina tanggal 17 Agustus 1918
Lalakon pajuangan jeung kahirupan Tirto diangkat ku Pramoedya Ananta Toer dina "Tétralogi Buru" jeung "Sang Pemula"
Takashi Shiraishi liwat buku "Zaman Bergerak" nyebutkeun Tirto Adhi Soerjo minangka urang bumiputra munggaran anu ngagerakeun bangsa ku basana liwat "Médan Prijaji"
Tirto Adhi Soerjo ogé meunang tempat dina laporan-laporan pajabat-pajabat Hindia Walanda, utamana mah laporan Dr. Rinkes
Hal ieu alatan Tirto miboga peran dina pangwangunan Sarékat Dagang Islam di Surakarta bareng jeung Haji Samanhudi
Anggaran Dasar Sarékat Islam anu munggaran meunang panyatujuan Tirto Adi Soerjo ngajabar minangka pupuhu Sarékat Islam di Bogor jeung minangka rédaktur surat kabar "Médan Prijaji" di Bandung
Dina taun 1973 pamaréntah geus netepkeun Tirto Adhi Soerjo minangka Bapa Pérs Nasional
Dina tanggal 3 Nopémber 2006, Tirto meunang gelar minangka Pahlawan Nasional liwat Keppres RI nomor 85/TK/2006
Wagé Rudolf Soepratman (éjahan anyar: Wagé Rudolf Supratman) ngaranna dipikawanoh minangka W. R. Supratman () nyaéta pangarang lagu "Indonésia Raya", lagu kabangsaan Indonésia
Ngaran bapana Jumeno Senen Sastrosuharjo, saurang sersan di Batalion VIII
Taun 1914, Supratman milu jeung Roekijem (Rukiyem), dulurna, ka Makassar
di dinya anjeunna disakolakeun jeung dibiayaan ku salakina Roekijem nu ngaranna Willem van Eldikn saurang Indo-Walanda anu digawé minangka instruktur Batalion XIX di Makassar
Supratman diajar basa Walanda di "Europeesse Lagere School", sakola dasar Walanda salila 3 taun
Saméméh diasupkeun ka sakola éta, Wagé Supratman kudu disaruakeun ("gelijkgesteld") ku nambahkeun ngaran "Rudolf" dina ngaranna, jadi ngaran lengkepna Wagé Rudolf Supratman
Nalika dumuk di Makassar, Supratman meunang pangajaran musik ti lanceuk iparna nyaéta Willem van Eldik
Willem calakan dina maén biola jeung bisa ngagubah lagu
Taun 1924, aya parobahan dina diri Wagé Rudolf Supratman
Anjeunna mimitu mokuskeun kana masalah pulitik
Parobahan ieu alatan tina pakawulan jeung para wartawan anu ngasuh surat kabar "Pemberita Makassar" jeung "Pelita Rakyat" anu ngagunakeun basa Malayu
Ilubiungna dina sawatara sawala pulitik, pohara ngahésékeun kanu jadi pilanceukanna minangka tentara pamaréntah Walanda
Ku kituna, anjeunna netepkeun kaputusan pikeun ninggalkeun Makassar sarta bajuang di Pulo Jawa
Nalika dumuk di Jakarta, dina hiji mangsa anjeunna maca hiji karangan dina majalah "Timbul"
Panulis karangan ieu nangtang ka ahli-ahli musik Indonésia pikeun nyiptakeun lagu kabangsaan
Supratman katantang, tuluy mimiti ngagubah lagu
Dina taun 1924 medalna lagu Indonésia Raya
Dina bulan Oktober 1928 di Jakarta lumangsung Kongrés Pamuda II
Kongrés ieu ngabijilkeun "Sumpah Pemuda"
Dina panutupan kongrés, tanggal 28 Oktober 1928, Supratman ngabéwarakeun lagu ciptaanna sacara instruméntal ka para paserta umum
Sacara gancang lagu éta kasohor di lingkung pagerakan nasional
Sanggeus Indonésia merdéka, lagu Indonésia Raya dijadikeun lagu kabangsaan
Sanajan kitu, Wage Rudolf Supratman teu kaburu ngarasaan kaayaan kamerdékaan
Alatan tina lagu ciptaanna anu pamungkas "Matahari Terbit" dina awal Agustus 1938, anjeunna ditéwak nalika ngalanglangkeun lagu éta bareng pandu di NIROM jalan Embong Malang –Surabaya jeung ditahan di bui Kalisosok-Surabaya
Anjeunna tilar dunya dina tanggal 17 Agustus 1938 ku sabab kaserang kasakit
Namhansanséong (tarjamah harfiahnya "Bénténg Pagunungan Han Kidul") mangrupa hiji taman nu luhurna 480m di luhur beungeut laut, nu aya di kidul wétan Seoul
Ieu taman perenahna di Namhansan ("Pagunungan Han Kidul")
Ieu taman boga kubu-kubu pertahanan ti abad ka-17 sarta sebabaraha kuil
Dumasar kana carita tradisional, situs Namhansanséong aya patalina jeung Onjo, nu ngadegkeun Baékjé
Dina taun 672, hiji bénténg nu disebut Jujangséong (晝長城) diwangun di juru béh kulon Namhansan keur nangtayungan Silla ti Tang China
Satuluyna ieu bénténg dingarahan Iljangséong (日長城)
Raja Goryeo ngabebenah deui ieu bénténg minangka pos panghareupna keur Gwangju, ibu kota propinsi pangdeukeutna
lolobana bénténg nu aya kiwari tanggalan ti jaman Joseon
Konstruksina dirarancang ku Séo, dina awal taun 1624, nalika Manchu ngancam Ming China
Dina taun 1636, Manchu nginvasi nyababkeun Raja Injo kabur babarengan jeung pajabat karaton katut 13.800 urang wadya baladna ka Namhansanséong
Di dieu maranéhananan mertahankeun diri sahadé-hadéna sarta raja meunang dilindungan ku penjaga nu di antarana aya 3000 urang biarawan tukang tarung
Manchu henteu bisa ngarebut bénténg ku sabab badai, tapi sanggeus 45 poé dikepung, pasokan kadaharan tuluy béak, nu ahirna raja kapaksa pasrah bongkokan, mikeun anak-anakna minangka tawanan sarta pindah kasatiaan ti Ming
Monumén Samjeondo (三田渡碑) diadegkeun di jalan béh kidul ti Séoul ka Namhansanséong pikeun nandaan ieu kajadian
Sanggeus pasukan Manchu ditarik, Namhanséong diantep tepi ka pamaréntahan Raja Sukjong, nu ngalegaan katut nambahan Pongamséong di juru béh kalér wétan wewengkon bénténg taun 1686
Rohangan tambahan lianna, Hanbongséong, diwangun sapanjang tonggong pasir di béh wétan bénténg taun 1693
Leuwih loba karya lianna nu dijieun mangsa pamaréntahan Raja Yeongjo (1724-76)
Pinding panyarandéan kelir kulawu dijieun taun 1778, nalika pamaréntahan Raja Jeongjo
Taman Propinsi Namhansanseong
Ieu bénténg henteu dipaké tur laun-laun rugrug taun 1954, satuluyna ieu bénténg ditetepkeun minangka taman nasional sarta dihadéan
Tadina mah, di wewengkon bénténg téh aya salapan kuil sarta sababaraha pos komando katut munara pengintai
Tapi, kiwari mah nu nyésa téh ukur hiji pos komando, nyaéta Séojangdaé (西將台), katut hiji kuil, Changgyéongsa
Aya ogé sababaraha kuil anyar lianna di jalur nu ka gapura béh kidul katut pinding bénténg
Gapura kalér, kidul, katut wétan mah geus dihadéan sakumaha bihari
Séojangdaé nyaéta tempat cicingna Injo nalika serangan Manchu taun 1636
Sajarah kadua ieu wanunan katambahan taun 1751, nalika ieu paviliun dingaranan Mumangnu (無忘樓), nu hartina "Munara nu Moal Kapopohokeun"
Ieu ngaran katingalina mah nujul kana kaéra nu moal bisa kapopohokeun ku pasrah bongkokanana ka Manchu
Kuil Chonggyédang mah tanggalna ti périodeu nu sarua, sarta diwangun pikeun ngahormat Yi Hoe, nu geus salah dihukum minangka tanggung jawabna dina ngawangun bagéan kidul Namhansanséong
Sajarah nu teu pati penting lianna nyaéta loka saperti Sungnyéoljéon (崇烈殿, dijieun taun 1638) katut Chimgwajéong nu diasosiasikeun jeung pamaréntah Baékjé kuna Onjo
Teu jauh ti pinding béh kulon aya loka Songsu-tap (頌壽塔), nyaéta hiji munara kalayan manuk phoenix tina logam di punclutna, dijieun keur miéling ulang taun Présidén Syngman Rhee nu ka-80 taun 1955
Nalika pamaréntahan Rhee runtag ku ayana Révolusi Mahasiswa taun 1960, ieu monumén diancurkeun
Kahuruan tanggal 2/11/08
Ahmad Albar () nyaéta saurang pamusik aliran rock, sanajan kitu manéhna ogé pernah medalkeun lagu dangdut
Babar ti pasangan Syech Albar jeung Farida
Ahmad Albar anu nénéhna Iyé ieu sukses jeung grup musik légéndarisna, Goodbless jeung Gong 2000
Iyé téh nyaéta mantan salakina Rini S. Bono jeung dipaparin anak lalaki anu ngaranna Fachry Albar
Lian ti kitu, Iyé nyaéta dulur téré ti panyanyi dangdut Camélia Malik, ti bapa aktor Jamaluddin Malik
Sanggeus pipirakan jeung Rini, Iyé sempet deukeut jeung Cut Keukeu
Iyé ngamimitian karir di dunya hiburan ti keur leutik kénéh, liwat panggung ékting jeung debut pilemna Jendral Kancil (1957)
Sedengkeun karir ngamusikna mah dimimitian ti umur sabelas taun, bareng jeung babaturan pantaranna ngawangun band budak Béntang Rumaja, najan dua taun tuluy band éta bubar
Satuluyna bareng jeung Titi Qadarsih, Iyé ngawangun Kuarta Nada
Band ieu gé teu kungsi lila, antukna mah bubar
Dina taun 1960 Iyé indit ka Walanda, manéhna ogé ngawangun grup musik Take Five (1966), grup ieu gé bubar deui dina taun 1967
Disusul dina taun 1967, manéhna ngawangun "Clover Leaf" anu tuluy ngaluarkeun album jeung lima singel
Dina taun 1972 bareng Ludwig Lemans, gitaris Clover Leaf, manéhna balik ka Indonésia
Iye nyoba neéangan musisi pikeun gabung jeung manéhna
Dina taun 1973, Iye, Ludwig, Donny Fattah, Fuad jeung Jockie Soerjoprajogo ngayakeun latihan di Puncak pikeun nyanghareupan pagelaran musik di Taman Ismail Marzuki
Dina latihan maranéhna supaket ngabentuk hiji grup ku ngaran God Bless
Bareng jeung God Bless mah Iye marengan kasuksésan
Ngaranna makin kasohor ku sabab grup ieu kagolong produktip jeung gampang ditarima pasar
God Bless geus ngaluarkeun loba album, kayaning CERMIN (1980), SEMUT HITAM (1988), RAKSASA (1989), THE STORY OF GOD BLESS (1990), 18 GréaTEST HITS OF GOD BLESS (1992), sarta APA KABAR (1997)
Nalika néangan vokalis pikeun Gong 2000 anu dilakonan ku Ian Antono, Albert Wijaya, Yaya Muktio (drum), Harry Anggoman (keyboard) jeung Donny, pilihanna nya ka Ahmad Albar, ku sabab manéhna dianggap anu panghadéna harita
Konsér Gong 2000 tanggal 26 Oktober 1991 di Parkir Wétan Senayan muaskeun sabudeureun 100.000 nu lalajo ku parabot sistem sora nu kuatna 120.000 watt jeung lampu nu kuatna 300.000 watt
Grup ieu ngahasilkeun opat album di antaran BARA TIMUR (1991), GONG LIVE (1992), LASKAR (1993), jeung PRAHARA (2000)
Gulma nyaéta tutuwuhan nu teu akur jeung tempat jadina atawa anu tumuwuh heneuweuh di tempat nu sakuduna
Gulma kaasup kana tutuwuhan anu kaayanana bisa ngaganggu kana tutuwuhan nu séjén
Gulma mangaruhan loba fase tina budidaya sarta matak nyieun karugian daria kana hasil jeung kualitas, jeung ngaronjatkeun biaya produksina
Karusakan nu langsung disababkeun ku ayana gulma di jero jeung deukeut lahan anu dipelakan mangrupa gulma di jero lahan pepelakan nu ngurangan hasil jeung kualitas nu disababkeun persaingan kabutuhan tumbuh, saperti zat gizi, cai, jeung cahaya
Gulma ngurangan efisiensi Panén jeung mesin-mesin, sabab gulma nu jadi dina taneuh, murilit kana jero mesin jeung nu nangtung nutupan hasil panén
Dumasar kana watesan tina nalungtik ékologis dihartikeun tutuwuhan nu geus diadaptasikan kana habitat jieunan sarta nyababkeun gangguan ka sadaya kagiatan manusa
Sulé lahir di Cimahi Jawa Barat tanggal 15 Novémber 1976 salah saurang tukang bodor, panembang, palakon, jeung pamaén sinétron
Anjeunna dikenal lantaran kamampuh ngabodorna anu lucu pisan sarta spontan jeung kréatif
Mimiti dikenal saanggeus meunang dina acara API 1 (bareng jeung Ogi Suwarna jeung Obin Wahyudin dina grup lawak SOS) sasih 2005 jeung Superstar Show jeung Jaja
Karirna makin ningkat saanggeus peranna dina acara Opera Van Java dina Trans7 nu pamaén awalna André Taulany, Parto Patrio, Nunung, jeung Azis Gagap
Sulé ogé janten host di Netmediatama dina acara "Ini Talkshow" bareng jeung Andre Taulany sarta jadi dalang dina acara "Bukan Sekedar Wayang"
Fungisida mangrupa jinis péstisida nu husus maéhan atawa ngahambat fungi (cendawan) nu nyababkeun panyakit
Fungisida bisa cair (panglobana dipaké), gas, butiran jeung bubuk
Pausahaan panghasil siki biasana maké fungisida dina siki, beuti, akar Cangkok, propagatif jeung organ séjén, pikeun maéhan jamur dina bahan nu bakal dipelak na nangtayungan pepelakan ngora tina cendawan patogén
Sajaba ti éta, ngagunakeun fungisida bisa dipaké ku suntik dina sirung, nu cair semprot langsung, jeung dina bentuk fumigan (gas nu disemprotkeun)
Fungisida bisa digolongkeun kana dua kategori, nyaéta fungicides selektif (fungicides walirang, tambaga, quinone, hétérosiklik ) jeung non-selektif (fungisida hidrokarbon aromatik, anti-omycota, oxathiin, organophosphates, fungisida nu nyegah sintésis stérol, jeung fungicides sistemik lianna)
Fungicides selektif maéhan sabagin jinis fungi tapi teu ngaruksak fungi lianna
Fungisida ogé bisa digolongkeun fungisida kontak, translaminar jeung sistemik
Fungisida Kontak ngan kur mangaruh kana bagian nu disemprot
Fungisida transmilanir ngalir tina bagian nu disemprot (daun jeung bagian luhur tutuwuhan) kana bagian nu teu disemprot (ka handap)
Fungisida sistemik anu diserep ku tutuwuhan jeung didistribusikeun ngaliwatan sistim pembuluh tutuwuhan
Fungisida nyaéta sanyawa kimiawi beracun pikeun ngabasmi jeung nyegah perkembangan fungi
Pamakéan fungisida ieu kaasup pengendalian sacara kimiawi
Mangpaat diala tina pamakéan fungicides nyaéta:
Campedak nyaéta tutuwuhan buah kulawarga Moraceae
Wangun buah, rasa katut seungitna saperti nangka, sanajan aromana osok nyegak jiga buah kadu
Tutuwuhan ieu asalna ti Asia Tenggara, sarta sumebar ti wewengkon Tenasserim di Burma, Semenanjung Malaya, kaasup Thailand, jeung bagian Nusantara: Sumatra, Kalimantan, Sulawesi, Maluku jeung Papua
Loba ogé kapanggih di Jawa barat
Dipikawanoh sacara luas minangka nangka atawa campedak, buah ieu ogé mibanda sababaraha ngaran lokal saperti "chămpădak" (Malayu), "towada" (Ternate), "anahan" (Ambon), bangkong (campedak leuweung, bentuk liar di Malaysia), baroh (Kep
Lingga jeung Johor), nangka beurit (Sunda), nongko Cino (Jawa), Cubadak hutan (Minangkabau) tiwadak (Banjar) jeung sajabana
Sacara alami, campedak liar mindeng kapanggih dina leuweng hujan dataran rendah, boh leuweung primér jeung sekundér
Ngembang ka jangkungna kira-kira 1000 m di luhur permukaan laut, tangkal buah ieu sok resepeun daérah-daérah nu boga usum halodo nu teu teges, lahan nu permukaan cai taneuhna déét, jeung komo tahan sasakali kakeueum banjir
Cempedak biasana dipelak di pakarangan, kebon campuran, nepi ka wanatani kompleks, nu mindeng ngaliar jadi leuweung sekunder
Cempedak ogé bisa dikawinkeun sacara alami jeung nangka
Suweg ("Amorphophallus campanulatus Bl") nyaéta spesies tutuwuhan nu masih kénéh aya dina génus Amorphophallus
Liar jeung tumuwuh ogé di tempat anu beueus sarta ditangtayungan tina panonpoé
Suweg loba tumuwuh di leuweung jeung salah sahiji tipe beubeutian anu bisa hirup dina iuhan tutuwuhan leuweung anu jangkung, tanpa dipiara jeung dirawat sacara kontinu sarta relatif tahan tina panyakit
Ukuran beuti suweg bisa nepi diaméter 40 cm, bentukna buleud datar, diaméter jangkungna beuti bisa ngahontal 30 cm, beuti ngabogaan beurat kira-kira 5 kg
Sumber pangan karbohidrat henteu ngan tina sangu waé, masih kénéh aya nu liana saperti beubeutian nu poténsial pisan contona suweg
Suweg ogé ngabogaan sababaraha mangfaat séjén, di antarana :
Infaq asalna tina kecap Anfaqa anu hartina ngaluarkeun hiji hal (harta) anu dipaké kapentingan jalma loba
Dina pamahaman ieu, kaasup ogé infaq nu dikaluarkeun ku jalma kafir keur kapentingan agamana
Nurutkeun istilah, harti infaq nyaéta ngaluarkeun sabagian tina harta atawa panghasilan keur kapentingan nu di paréntahkeun ajaran Islam
Infaq dikaluarkeun ku pirang-pirang jalma nu boga iman, boh panghasilana luhur atawa handap, naha manéhna aya di kaayaan lapang atawa sempit; infaq bisa dibikeun ka saha waé, saperti kolot, yatim jeung sajabana
Infaq sacara umum bisa dibagi jadi: (a) Infaq infaq mubah; (B) infaq wajib; (C) infaq haram; (D) infaq sunnah
A. Infaq mubah
Ngaluarkeun harta keur perkara mubah saperti dagang jeung tani, saaperti disebutkeun dina Surat al-Kahf 18:43 وأحيط بثمره فأصبح يقلب كفيه على ما أنفق فيها B. Infaq Wajib
Ngaluarkeun harta keur perkara wajib saperti (1) mayar mahar (mas kawin) sakumaha dimaksud dina Surat Al-Mumtahanah: 10 واسألوا ما أنفقتم وليسألوا ما أنفقو
(2) nganafkahan pamajikan (QS An-Nisa 4:34 الرجال قوامون على النساء بما فضل الله بعضهم على بعض وبما أنفقوا من أموالهم)
أسكنوهن من حيث سكنتم من وجدكم ولا تضاروهن لتضيقوا عليهن وإن كن أولات حمل فأنفقوا عليهن حتى يضعن حملهن فإن أرضعن لكم فآتوهن أجورهن وأتمروا بينكم بمعروف وإن تعاسرتم فسترضع له أخرى لينفق ذو سعة من سعته ومن قدر عليه رزقه فلينفق مما آتاه الله لا يكلف الله نفسا إلا ما آتاها سيجعل الله بعد عسر يسرا Hartina: Pasang maranéhna (nu istri) di mana
Pasang maranéhna (nu istri) di mana anjeun Huni, nurutkeun hartina anjeun, jeung teu pester ka constrict (hate)
Jeung lamun maranéhna (istri anu geus ditalaq) ieu reuneuh, tuluy méré maranéhna hirup maranéhna nepi ka lahir maranéhanana, mangka lamun aya asuhan (barudak) nu keur anjeun méré maranéhna upah, sarta musyawarahkanlah di antara anjeun (sagalana) oge; jeung upami Anjeun gaduh kasusah mangka awewe liana bisa (anak) pikeun manéhna
C. Infaq Haram
Ngaluarkeun harta pikeun tujuan nu diharamkeun ku Allah, nyaéta: (I) Infaqna kafir pikeun ngahalangan syiar Islam
Surah Al-Anfal 8:36 إن الذين كفروا ينفقون أموالهم ليصدوا عن سبيل الله فسينفقونها ثم تكون عليهم حسرة Hartina: Sedengkeun pikeun maranéhanana anu kafir méakkeun harta maranéhna pikeun ngahalangan (lalaki) ti jalan Allah
Maranéhanana baris méakkeun harta, teras jadi kaduhung maranéhna, sarta maranéhna bakal ngéléhkeun
Jeung kana Jahannamlah maranéhanana anu kafir bakal dikumpulkeun, (Ii) Infaqna umat muslim ka faqir miskin lain karana Allah
Surah An-Nisa '4:38 والذين ينفقون أموالهم رئاء الناس ولا يؤمنون بالله ولا باليوم الآخر ومن يكن الشيطان له قرينا فساء قرين Hartina: Jeung (ogé) maranéhanana anu méakkeun harta maranéhanana alatan riya ka manusa, jeung jalma anu teu percaya Allah jeung poé mangka
Saha nyokot kana iblis, tuluy Iblis nu babaturan anu di awon
D. Infaq Sunnah
Nyaéta ngaluarkeun harta ku niat sodaqoh
Infaq jenis ieu aya dua (2) rupa nyaéta (i) infaq pikeun jihad Surat al-Anfal: 60
(Ii) Infaq ka nu ngabutuhkeun
Vin Diesel () nyaéta saurang aktor Amérika, produser, sutradara, jeung panulis skenario
Vin miboga ngaran leutik Mark Sinclair
Vin ogé miboga dulur kembar fraternal, Paul Vincent
Indungna Vin, Delora Sherleen (Sinclair) nyaéta saurang ahli nujum jeung psikiater, sedengkeun bapa angkatna, nyaéta Irving H. Vincent, saurang instruktur jeung manajer téknis téater, dina proyék imahan saurang seniman di "New York City Greenwich Village"
Vin teu pernah nyaho saha bapa kandungna
Indungna ti kulit bodas (Inggris, Jérman, Skotlandia, jeung katurunan Irlandia), bapa angkatna mah Afrika-Amérika
Icikibung dina dunya akting téh mimitina mah teu ngahaja-haja, waktu umur tujuh taun Vin jeung babaturanna abus ka rohangan téater
Hiji awéwé megat maranéhna tuluy nawarkeun naskah jeung duit 20 USD, nu syaratna yén maranéhna kudu ngahadiran éta téater unggal poé sanggeus balik sakola
Ti dinya, pibakaleun karir Vin téh
Dina umur tujuh belas taun olahraga fisikna geus kaasah, Vin jadi tukang gebot di sawatara klub pangkerenna di New York hambég meunang duit tambahan
Ti harita ngaganti ngaranna jadi Vin Diesel téh
Sanggeus SMA, Vin kadaptar minangka mahasiswa jurusan basa Inggris di Hunter College, tapi kaluar sanggeus tilu taun kuliah sangkan bisa nuluykeun karirna di Hollywood
Kungsi jadi aktor téater anu pangalaman gé teu matak mangaruhan di Hollywood
Sanggeus sataun bajuang pikeun nukil karir, antukna kudu balik ka New York
Tuluy indungna méré buku nu judulna "Feature Films at used Car Prices" beunang Rick Schmidt
Buku ieu nojokeun yén bisa ngadalian karir jeung nyieun pilem sorangan
Vin nulis hiji pilem pondok dumasar pangalamanna sorangan minangka saurang aktor, anu dijudulan Multi-Facial (1995), digarap dina waktu kurang ti tilu poé ku biaya 3.000 USD
Multi-Facial (1995) antukna ditarima dina "Cannes Film Festival" taun 1995
Sanggeus kitu, Vin balik ka Los Angeles jeung ngadanaan ampir 50.000 USD liwat télémarketing dina nyieun fitur munggaranna, Strays (1997)
Genep bulan sanggeus garapan, pilem ieu ditarima dina "Sundance Film Festival" taun 1997, sanajan meunang samatan anu hadé, tapi teu kajual sakumaha anu diharepkeun